open-index/open-wikipedia-markdown huggingface dataset:
Roger Gudmundseth

**Roger Gudmundseth** (født 15. juni 1938 i Ålesund) er en tidligere politiker (Ap), forsikrings- og organisasjonsmann. Han var stortingsrepresentant for Nord-Trøndelag fra 1981 til 1997.

## Liv og virke
Han kommer fra en sjømannsfamilie, begynte som fisker etter realskolen og utdannet seg til kystskipper. Han gikk også handelsskole og forsikringsskole. Deretter ble han distriktssjef for Sunnmøre og Romsdal, senere salgskonsulent i det LO- og NKL-eide Samvirke forsikring. Han hadde også tillitsverv i Handel og Kontor. I 1973 flyttet han med familien til Stjørdal, da han ble ansatt som forretningsfører ved Fiskernes gjensidige ulykkestrygdelag i Trondheim. I 1979 ble han også kontorsjef for Norges Fiskarlag i Trondheim.

Gudmundseth var medlem av Stjørdal kommunestyre og formannskap i perioden 1976–1979. Han var også formann i Stjørdal faglige arbeiderlag og Stjørdal arbeiderparti og styremedlem i Nord-Trøndelag arbeiderparti.

Han var innvalgt på Stortinget fra Nord-Trøndelag fra 1981 til 1997. Han satt i flere stortingskomiteer, og i perioden 1993–1997 var han leder i Stortingets kommunalkomité. Gudmundseth foreslo i 1995 en forvaltningsreform av de 19 fylkeskommunene, som han ville erstatte med fem regioner.

Gudmundseth har sittet i forbundsstyret i Landsforeningen for hjerte- og lungesyke (LHL) i mange år.

Roger Gudmundseth er far til Nord-Trøndelags tidligere fylkesordfører Merethe Storødegård.

## Referanser


## Eksterne lenker
*
Jorunn Hageler

**Jorunn Synnøve Hageler** (1946–2023) var en norsk lærer og politiker (SV), bosatt i Steinkjer.

Hun var stortingsrepresentant for Nord-Trøndelag fra 1993 til 1997. I denne perioden var hun medlem av Stortingets familie-, kultur- og administrasjonskomité.

Hun vokste opp i en industriarbeiderfamilie i Glomfjord. Hun tok artium ved Eidsvoll landsgymnas i 1965, eksamen ved Hamar lærerskole i 1968 og videreutdannelse i en rekke fag. Hun var adjunkt og sosiallærer i ungdomsskolen i Vadsø fra 1971 til 1976, deretter ved Steinkjer og Egge ungdomsskoler i Steinkjer frem til hun ble pensjonist. Mellom 2000 og 2004 hadde hun et opphold fra skoleverket for å arbeide med demokratisering og skolereform for OSSE i Bosnia-Hercegovina.

Hageler var medlem av Steinkjer kommunestyre 1980–1987, medlem av formannskapet 1986–1987, leder i Steinkjer SV 1988–1991 og leder i Nord-Trøndelag SV 1991–1993. I perioden 1993–1997 var hun innvalgt på Stortinget fra Nord-Trøndelag.

## Referanser


## Eksterne lenker
*
Ulf Guttormsen

**Ulf Johan Guttormsen** (født 1942) er en norsk politiker (Ap) og fagforeningsleder fra Trondheim. Han var stortingsrepresentant for Sør-Trøndelag i to valgperioder fra 1989 til 1997.

## Liv og virke
Han gikk i lære som mekaniker ved Ørens mek. i Trondheim. Han videreutdannet seg som maskin- og skipstekniker og begynte i 1968 som reparatør ved Siemens i Trondheim.

Guttormsen ble tillitsvalgt ved Siemens og senere distriktssekretær i LO i Trondheim og i LO-forbundet Norsk Jern- og Metallarbeiderforbund, deretter regionsekretær i Fellesforbundet.

Guttormsen var medlem av Sør-Trøndelag fylkesting fra 1984 og medlem av fylkesutvalget fra 1988. På samme tid var han leder i Trondheim forente arbeiderparti og nestleder i Sør-Trøndelag arbeiderparti.

Fra 1989 til 1997 var Guttormsen stortingsrepresentant i to valgperioder. Den første perioden satt han i Stortingets kirke- og undervisningskomité, den siste i Stortingets næringskomité. Han var saksordfører da Stortinget behandlet reformen av den videregående opplæringen (Reform 94) og av fagopplæring i arbeidslivet. 

Guttormsen ble utfordret av AUF-leder Trond Giske i nominasjonen foran stortingsvalget i 1997. Guttormsen tapte andreplassen og ble nominert på en usikker femteplass på Arbeiderpartiets liste. Han trakk seg fra listen noen måneder senere.

## Referanser


## Eksterne lenker
*
Harald Ellefsen

:*Må ikke forveksles med [[Harald Ellefsen (forretningsmann)]].*

**Harald Ellefsen** (født 11. desember 1950 i Oslo) er en norsk forretningsadvokat og tidligere politiker fra Trondheim. Han var stortingsrepresentant for Sør-Trøndelag fra 1983 til 1997, og representerte Høyre. Han har siden 2000 vært partner i advokatfirmaet Steenstrup Stordrange/SANDS i Trondheim.

## Oppvekst
Han vokste opp på Heimdal som sønn av Wanda (født Dybvik) og Erling Ellefsen, som drev egen næringsvirksomhet.

Han tok artium ved Gerhard Schønings skole i 1969 og studentfagkurs ved Trondheim økonomiske gymnas i 1970. Han studerte statsvitenskap ved Drew University i 1971/1972, deretter jus ved Universitetet i Oslo. Han tok juridisk embedseksamen i 1976. Mens han studerte, var han journalist for *[[Adresseavisen]]* og *[[Aftenposten]]*.

## Karriere
Etter at Ellefsen fullførte jusstudiet, var han politifullmektig ved Trondheim politikammer 1977–1978, dommerfullmektig ved Onsøy sorenskriverembete i Fredrikstad 1978–1979, politiadjutant ved Trondheim politikammer 1980–1988 og politiinspektør ved Trondheim politikammer 1988–1997, men hadde permisjon så lenge han satt på Stortinget. Han var også styremedlem i Politiembetsmennenes Landsforening og redaktør i *Politiembetsmennenes Blad* 1979–1983 samt sekretær i granskningskommisjonen for Reksten-saken 1981–1982.

I 1997 fikk han advokatbevilling, og begynte å praktisere som advokat i Trondheim. I 2000 ble han partner i advokatfirmaet Steenstrup Stordrange. Ellefsen arbeider særlig med strategisk rådgivning, prosjekt- og forretningsutvikling, myndighetskontakt og offentlig forvaltning. Han har hatt styreverv i virksomheter som Adresseavisen (1993–2001), Folketrygdfondet (1998–2010), Statskog (fra 2005) og Kverva (fra 2007).

## Politisk karriere
Ellefsen var 1. viseformann i Trondheim Unge Høyre 1970–1971. Marvin Wiseth var formann. Ellefsen var innvalgt i Trondheim bystyre fra 1975 til han flyttet til Fredrikstad i 1978. Han var styremedlem i Trondheim Høyre 1980–1982 og styremedlem i Sør-Trøndelag Høyre 1983–1997.

Ellefsen ble Høyres 1. vararepresentant til Stortinget fra Sør-Trøndelag ved valget i 1981. Han møtte fast etter at representanten Hermund Eian døde i 1983. Ellefsen satt som stortingsrepresentant frem til 1997, da han ikke stilte til gjenvalg. Han var medlem av Stortingets forbruker- og administrasjonskomité 1983–1985, nestleder i Stortingets justiskomité 1985–1989 og medlem av Stortingets finanskomité 1989–1997.

## Referanser


## Eksterne lenker
*
Karin Lian

**Karin Lian** (født 1942) er en norsk tidligere politiker (Ap).

Hun vokste opp på småbruket Hallingsrud i Hillestad. Etter realskolen og handelsskolen var hun kontorist ved AS Stilmønster i Tønsberg 1959–1960, assistent ved Sem trygdekontor 1960–1963, kontorist ved Andebu kommunekasse 1975–1980 og ekspeditør ved Andebu postkontor 1982–1985. Lian er bosatt i Andebu. 

Lian var medlem av Vestfold fylkesting 1980–1985, medlem av fylkesskolestyret 1980–1983 og medlem av fylkesutvalget 1984–1985. Etter å ha vært vararepresentant 1977–1985, var hun fast innvalgt på Stortinget fra Vestfold 1985–1997. Hun var medlem av Stortingets landbrukskomité 1985–1989, Stortingets forbruker- og administrasjonskomité 1989–1993 og Stortingets familie-, kultur- og administrasjonskomité 1993–1997. Lian var 1. vararepresentant til Stortinget 1997–2001, og møtte fast for statsråd Jørgen Kosmo og satt i Stortingets sosialkomité 2000–2001. Lian har ledet Andebu Arbeiderparti og Vestfold Arbeiderpartis kvinneutvalg.

Etter tiden på Stortinget har Lian blant annet ivret for frivillighetssentralen i Andebu.

## Referanser


## Eksterne lenker
*
Eva Lian

**Eva Lian** (født 5. september&nbsp;1956 i Hof, Vestfold) er en norsk politiker (Sp). Hun ble innvalgt på Stortinget fra Vestfold i 1993.

Lian var ordfører i Ramnes i 1987&ndash;1991 og 1991&ndash;1993.
 
## Regjering
* 21. oktober&nbsp;1997&ndash;31. desember&nbsp;1997 Politisk rådgiver Kommunal- og arbeidsdepartementet, kommunalsaker 
* 1. januar&nbsp;1998&ndash;16. mars&nbsp;1999 Politisk rådgiver Kommunal- og regionaldepartementet
* 16. mars&nbsp;1999&ndash;12. mai&nbsp;1999 Politisk rådgiver Kommunal- og regionaldepartementet

## Stortingskomitéer
* 1993&ndash;1997 medlem i Kommunalkomitéen
* 1993&ndash;1997 varamedlem i Valgkomitéen

## Eksterne lenker
*
Arild Lund

**Arild Lund** (født 4. mars&nbsp;1940 i Tjølling, Vestfold) er en norsk politiker som representerer Høyre. 

Lund var varaordfører i Tjølling i 1971&ndash;1975 og ordfører 1980&ndash;1983, 1984&ndash;1987 samt den første ordføreren  i storkommunen Larvik 1988&ndash;1991. Han var medlem av Tjølling kommunestyre 1967&ndash;1971, og stortingsrepresentant for Vestfold 1993-1997.

Han er sønn av driftsingeniør Thomas Lund og Dagny Tvedten. 

## Stortingsrepresentant
Lund ble innvalgt som femte representant fra Vestfold i stortingsperioden 1993&ndash;1997.

Han var medlem av Kommunalkomitéen fra 21. oktober 1993 til 30. september 1997. Deretter var han medlem av Stortingets valgkomité fra 30. september 1997 til 11. oktober 1997.

## Bibliografi
* Lund, Arild: *Larvik, liv og landskap* (Dreyer, Stavanger, 1992. Oversatt til engelsk samme år, på samme forlag)

## Eksterne lenker
*
Oscar D. Hillgaar

**Oscar Douglas Hillgaar** (født 1945) er en norsk politiker og flygeleder.

Han gikk Sjøforsvarets kystartilleriskole og tjenestegjorde i Nord-Norge. Han begynte som flygelederassistent på Banak flystasjon og ble autorisert flygeleder i 1971. Han arbeidet i mange år ved Oslo kontrollsentral på Fornebu og senere Røyken.

Han ble valgt inn i Sandefjord bystyre og formannskap og Vestfold fylkesting for Fremskrittspartiet i 1983. Etter valget i 1987 ble han varaordfører i Sandefjord.

Hillgaar var valgt inn på Stortinget fra Vestfold fra 1989 til 1997. Han tilhørte den liberalistiske fløyen som meldte seg ut av Fremskrittspartiet etter landsmøtet i 1994. Hillgaar satt stortingsperioden ut som uavhengig representant og meldte seg inn i Arbeiderpartiet etter det siste stortingsmøtet i vårsesjonen 1997.

I 2003 ble Hillgaar valgt inn i Sandefjord bystyre for Arbeiderpartiet.

* 1993&ndash;1997 medlem i Energi- og miljøkomitéen
* 1993&ndash;1997 varamedlem i Den utvidede utenrikskomitéen
* 1989&ndash;1993 varamedlem i Den forberedende fullmaktskomitéen
* 1989&ndash;1993 medlem i Landbrukskomitéen

## Referanser


## Eksterne lenker
*
Edvard Grimstad

:*For folkeminnesamleren Edvard Grimstad, se [[Edvard Grimstad (folkeminnesamler)]]*

**Edvard Grimstad** (født 29. mars&nbsp;1933 i Råde, Østfold, død 3. april 2014 i Oslo) var en norsk fylkesmann og politiker (Sp).

Han ble innvalgt på Stortinget fra Østfold i 1989.

Grimstad var ordfører i Råde i 1975&ndash;1976 og varaordfører i 1979&ndash;1983. Han var fylkesmann i Østfold fra 1998 til 2003.

## Stortingets presidentskap

* 11. oktober&nbsp;1993&ndash;30. september&nbsp;1997 visepresident i Stortinget

## Stortingskomitéer
* 1993&ndash;1997 medlem i Kontroll- og konstitusjonskomitéen
* 1993&ndash;1997 Stortingets visepresident i Den utvidede utenrikskomitéen
* 1993&ndash;1997 nestleder i Valgkomitéen
* 1993&ndash;1997 sekretær i Fullmaktskomitéen
* 1989&ndash;1993 medlem i Justiskomitéen
* 1989&ndash;1993 varamedlem i Kontrollkomitéen
* 1989&ndash;1993 medlem i Forsvarskomitéen
* 1989&ndash;1993 medlem i Den utvidede utenriks- og konstitusjonskomitéen

## Referanser


## Eksterne lenker
*
Connie Booth

**Constance «Connie» Booth** (født 2. desember 1940 i Indianapolis i Indiana) er en amerikansk manusforfatter og skuespiller, mest kjent for sine opptredener på britisk TV sammen med sin tidligere ektemann John Cleese.

## Liv og virke
### Bakgrunn
Connie Booths far var bankmann ved Wall Street, og moren var skuespillerinne. De flyttet til New York etter at Connie var født.

### Karriere
Connie Booth gjorde sin første opptreden på britisk TV i 1968. Etter dette opptrådte hun jevnlig i *[[Monty Python's Flying Circus]]*. Hun opptrådte også i filmen *[[Monty Python og ridderne av det runde bord]]* som damen som ble anklaget for å være en heks. Hun var medforfatter og skuespiller i TV-serien *[[Hotell i særklasse]]* (1975&mdash;79) som husholdersken «Polly».
I tillegg til dette var hun også med i en kortfilm kalt *Romance with a Double Bass*, tilrettelagt av Cleese fra en novelle av Anton Tsjekhov.

Booth og Cleese var gift fra 20. februar 1968 til 1978, da deres ekteskap endte i skilsmisse. De har et barn sammen, Cynthia Cleese (født 1971), fra deres tiårige ekteskap.

Connie Booth hadde gjesteopptredener i britisk TV og hennes egenskap til å slå over på amerikansk aksent viste seg å være nyttig i flere sammenhenger, inklusiv som «Mrs Errol» i en BBC-tilretteleggelse av *Little Lord Fauntleroy* og som «Miss March» i en dramatisering av Edith Wharton's «The Buccaneers».

Booth avsluttet sin skuespillerkarriere i 1995 og praktiserte senere som psykoterapeut i London. Hun er gift med John Lahr, sønn av Bert Lahr som spilte den feige «Lion» i filmen *[[Trollmannen fra Oz (film)|Trollmannen fra Oz]]* fra 1939.

## Referanser


## Eksterne lenker
* 
* 
* 
* Booth på BBC Comedy Guide
Sigurd Verdal

**Sigurd Verdal** (født 4. juni&nbsp;1927 i Eiken, Vest-Agder, død 27. august 2010) var en norsk lærer og politiker (Ap). 

Han ble innvalgt på Stortinget fra Vest-Agder i 1981 og satt på Tinget i tre perioder fram til 1993. Han var vararepresentant i periodene 1973 &ndash; 1977 og  1977 &ndash; 1981. Han var også aktiv kommunepolitiker og fylkespolitiker. Etter endt stortingskarriere var Verdal leder av Omsetningsrådet fra 1992 til 2000. Landbrukspolitikken var en av hans hjertesaker i det politiske liv - han satt i landbrukskomiteen og tjenestegjorde i verv under Landbruksdepartementet i til sammen 20 år.
  
I barndommen flyttet han fem år gammel til gården Verdal i Eiken, og i 1940 meldte han seg inn i Eiken AUL. Verdal tok artium ved Sørlandets gymnas og realskole i Kvinesdal 1949 og lærereksamen ved Kristiansand Lærerskole i 1953. 

I voksen alder etablerte han seg med familie i Byremo i nabokommunen Audnedal, der han først arbeidet som lærer fra 1953 til 1968, deretter som skolesjef fra 1969 til 1981.  Han var formann i Grindheim IL, styremedlem og formann i Vest-Agder skikrets, styremedlem i Norges Skiforbund, styremedlem i Vest-Agder idrettskrets, formann i Rådet for *Hold skjærgården ren* og styreformann for Løvebakken mållag. Han var oppmann for Sesilåmi frå starten i 1975. 

Han ble tildelt Kongens fortjenstmedalje i 1998. På årsmøtet i Vest-Agder Arbeiderparti 2010 fikk han diplom av Jens Stoltenberg for 70 års medlemskap i Arbeiderpartiet.

* 9. oktober&nbsp;1985 &ndash; 30. september&nbsp;1989 Visepresident i Lagtinget

* 1989 &ndash; 1993 medlem i Den utvidede utenriks- og konstitusjonskomitéen
* 1989 &ndash; 1993 nestleder i Landbrukskomitéen
* 1989 &ndash; 1993 medlem i Samferdselskomitéen
* 1989 &ndash; 1993 leder i Kontrollkomitéen
* 1989 &ndash; 1993 medlem i Valgkomitéen
* 1985 &ndash; 1989 nestleder i Kontrollkomitéen
* 1985 &ndash; 1989 medlem i Valgkomitéen
* 1985 &ndash; 1989 medlem i Den utvidede utenriks- og konstitusjonskomitéen
* 1985 &ndash; 1989 medlem i Landbrukskomitéen
* 1985 &ndash; 1989 medlem i Kontrollkomitéen
* 1981 &ndash; 1985 medlem i Landbrukskomitéen

## Referanser




## Eksterne lenker
*
Helen Bøsterud

**Helen Marie Bøsterud** (født 1940) er en norsk pedagog, tidligere politiker (Ap) og embetsperson. Hun var innvalgt på Stortinget fra Akershus fra 1977 til 1993, og var justisminister fra 1986 til 1989.

Hun er utdannet spesialpedagog ved Oslo lærerhøgskole (1961) og Statens spesiallærerhøgskole (1972). 

Før hun ble heltidspolitiker var Bøsterud lærer i Vestby. I perioden 1975-79 var hun medlem av Akershus fylkesting. Hun var varamann til Nordisk råd i perioden 1979-81. Videre var hun medlem av representantskapet i Vestby Ap i 1972-82.

Etter at hun gikk ut av Stortinget var hun direktør for Direktoratet for sivilt beredskap fra 1993 til 2003.

## Regjering
* 21. april&nbsp;1980 &ndash; 14. oktober&nbsp;1981 Statssekretær Sosialdepartementet
* 9. mai&nbsp;1986 &ndash; 16. oktober&nbsp;1989 Statsråd Justis- og politidepartementet

## Stortingets presidentskap
* 11. oktober&nbsp;1977 &ndash; 21. april&nbsp;1980 Varasekretær i Stortinget

## Stortingskomitéer
* 1989 &ndash; 1993 nestleder i Forsvarskomitéen
* 1989 &ndash; 1993 medlem i Den utvidede utenriks- og konstitusjonskomitéen
* 1985 &ndash; 1989 medlem i Kontrollkomitéen
* 1985 &ndash; 1989 leder i Justiskomitéen
* 1985 &ndash; 1989 medlem i Den utvidede utenriks- og konstitusjonskomitéen
* 1985 &ndash; 1989 varamedlem i Valgkomitéen
* 1981 &ndash; 1985 formann i Justiskomitéen
* 1981 &ndash; 1985 varamedlem i Den utvidede utenriks- og konstitusjonskomitéen
* 1981 &ndash; 1985 varamedlem i Valgkomitéen
* 1977 &ndash; 1981 medlem i Sosialkomitéen

## Referanser


## Eksterne lenker
* 
*
Tora Aasland

**Tora Aasland** (født 1942) er en norsk sosiolog, politiker (SV) og embetskvinne. Hun var stortingsrepresentant fra Akerhus 1985–1993 og statsråd i Kunnskapsdepartementet med ansvar for forskning og høyere utdanning i Jens Stoltenbergs andre regjering 2007–2012. Aasland var inntil hun ble statsråd i 2007. Hun ble fylkesmann for Rogaland i 1993 og var da Norges første fylkesmann med bakgrunn i SV. Hun gikk av som fylkesmann i Rogland i 2013.

Aasland har eksamen fra Telemark Handelsgymnas (1961), og tok eksamen ved Colby Jr. College i New Hampshire i USA året etter. I 1965 tok hun eksamen ved Norske Kvinners Nasjonalråds sosialskole. Hun har hovedfag i sosiologi (cand.sociol.) fra Universitetet i Oslo 1973 og har vært forsker ved Institutt for samfunnsforskning (ISF). Hun var generalsekretær i Norsk Faglitterær Forfatterforening fra 1983 til 1985.

I 2022 fullførte hun doktorgraden (dr.philos.) ved Universitetet i Stavanger med tittelen *Frivillighet i samvirke. Frivillige organisasjonars medverking i redningsteneste og beredskapsarbeid*. Hun er en av seks kvinner i Norge som har oppnådd doktorgraden etter fylte 75 år.

## Politisk liv

Hun ble innvalgt på Stortinget fra Akershus i 1985 og ble utnevnt til fylkesmann i Rogaland i 1991 (hun tiltrådte i 1993). I oktober 2007 ble Tora Aasland forskningsminister i Jens Stoltenbergs andre regjering. Aasland tok én av de to nyopprettede statsrådsposter i Kunnskapsdepartementet, etter at kunnskapsminister Øystein Djupedal måtte gå av. Aasland gikk av som statsråd for forskning og høyere utdanning  i mars 2012. Hennes  ansvarsområde var departementets universitets- og høgskolesaker, forskningssaker, studiefinansieringssaker og fagskoleutdanningssaker.

Etter at hun gikk av som fylkesmann i Rogaland i 2013, har hun vært tilknyttet forskningsavdelingen ved Universitetssykehuset i Stavanger.

I 2005 ble hun utnevnt til kommandør av St. Olavs Orden for sin samfunnsgavnlige innsats. 

### Stortingets presidentskap
* 10. oktober&nbsp;1989&ndash;30. september&nbsp;1993 &ndash; Visepresident i Odelstinget

### Stortingskomitéer
* 1985&ndash;1989 &ndash; Medlem i Kirke- og undervisningskomitéen
* 1989&ndash;1993 &ndash; Medlem i Fullmaktskomitéen
* 1989&ndash;1993 &ndash; Medlem i Valgkomitéen
* 1989&ndash;1993 &ndash; Varamedlem i Den utvidede utenriks- og konstitusjonskomitéen
* 1989&ndash;1993 &ndash; Medlem i Energi- og industrikomitéen
* 1989&ndash;1993 &ndash; Medlem i Den forberedende fullmaktskomitéen

## Andre verv
* 1983&ndash;1987 &ndash; nestleder i Sosialistisk Venstreparti
* Fra 1996 &ndash; styreleder ved Arkeologisk museum i Stavanger
* 1998&ndash;2000 &ndash; medlem av Oppgavefordelingsutvalget
* 1998&ndash;2000 &ndash; nestleder i Mjøs-utvalget
* Visepresident i Norges Røde Kors
* Fra 2006 &ndash; nestleder i styret til International Research Institute of Stavanger
* Fra 2006 &ndash; styreleder i Språkrådet
* Fra 2006 &ndash; styremedlem i Oslosenteret for fred og menneskerettigheter
* Fra 2013 - leder av Den norske UNESCO-kommisjonen

## Referanser


## Eksterne lenker
* 
*
Thor-Eirik Gulbrandsen Mykland

**Thor-Eirik Gulbrandsen Mykland** (født 15. juli&nbsp;1940 i Fjære, Aust-Agder, død 25. juli 2014) var en norsk politiker (Ap). Han ble innvalgt på Stortinget fra Akershus i 1977.

Han var stortingsvararepresentant i periodene 1969-1973 og  1973-1977.

Han ble ekskludert av Arbeiderpartiet i 1999, etter at han ved ordførervalget (konstitueringen) i Skedsmo kommunestyre valgte å stemme på Høyres kandidat, Per Pettersen.

Han døde den 25. juli 2014 etter lengre tids sykdom.

## Stortingskomitéer
* 1989 &ndash; 1993 medlem i Finanskomiteen
* 1985 &ndash; 1989 sekretær i Forbruker- og administrasjonskomiteen
* 1981 &ndash; 1985 medlem i Forbruker- og administrasjonskomiteen
* 1977 &ndash; 1981 medlem i Finanskomiteen
* 1977 &ndash; 1981 varamedlem i Valgkomiteen
* 1973 &ndash; 1977 medlem i Justiskomiteen

## Referanser


## Eksterne lenker
* 
* Minnetale over tidligere stortingsrepresentant – Thor-Eirik Gulbrandsen Mykland på www.stortinget.no
Hans Raustøl

**Hans Raustøl** (født 18. juli 1917 i Kristiansand, død 25. februar 2007) var prost i Ringerike prosti i perioden 1974&ndash;1986 og sogneprest i Norderhov kirke i perioden 1970&ndash;1986, da han fikk avskjed i nåde.

Tidligere var Raustøl blant annet kallskapellan i Laksevåg og Loddefjord i perioden 1951&ndash;1957, sekretær i *Kristen innsats for uløste oppgaver* i perioden 1957&ndash;1961, og kallskapellan i Sem i perioden 1964&ndash;1970.

## Referanser
Finn Thoresen

**Finn Thoresen** (1932–2004) var en norsk politiker og forretningsmann. 

Han vokste opp i en kristen og politisk interessert familie i Spydeberg. Faren var predikant og en av stifterne av Kristelig Folkeparti i Østfold.

Han hadde flere lederstillinger i næringslivet, blant annet i Max Manus’ kontormaskinfirma og som disponent for Nortruck, som var et felles salgsfirma for Norsk Hydro og Aall-Ulefos Brug, og senere som frittstående konsulent.
 
Thoresen ble sentral i Anders Langes parti (ALP), som senere ble Fremskrittspartiet, allerede i stiftelsesåret 1973. Thoresen ble valgt inn i Ski kommunestyre ved valget i 1979 og ble varaordfører etter valget i 1983.

Han var stortingsrepresentant for Akershus fra 1989 til 1993 og satt i Stortingets kirke- og undervisningskomité. Han brøt med Fremskrittspartiet i 1992 som følge av det han anså som en antikristelig ideologisk utvikling. At partiet støttet partnerskapsloven, ble den utløsende årsaken til utmeldingen. I 1993 etablerte han Samlingspartiet Ny Fremtid, som i 1998 gikk opp i Kristent Samlingsparti.

## Referanser


## Eksterne lenker
*
Helga Haugen

**Helga Haugen** (1932–2024) var en norsk politiker (KrF). Hun var stortingsrepresentant fra Aust-Agder fra 1985 til 1993.

Haugen ble født i Bamble i Telemark, og jobbet som ung voksen som barnearbeider i Norsk Luthersk Misjonssamband. Etter å vært hjemmeværende med barn noen år tok hun lærerutdanning, og arbeidet deretter ved Grimstad barneskole.

Innenfor lokalpolitikken satt hun først i Fjære kommunestyre i åtte år, før hun deretter satt ti år i Grimstad kommunestyre, der hun også var i formannskapet. Haugen ble vararepresentant på Stortinget i 1981, før hun fikk fast plass i 1985. Hun  ble på Stortinget i to perioder, der hun satt i Energi- og industrikomitéen.

Helga Haugen ble æresmedlem i Aust-Agder KrF i 2008.

## Stortingskomitéer
* 1989 &ndash; 1993 medlem i Den forberedende fullmaktskomitéen
* 1989 &ndash; 1993 medlem i Energi- og industrikomitéen
* 1989 &ndash; 1993 varamedlem i Valgkomitéen
* 1989 &ndash; 1993 medlem i Fullmaktskomitéen
* 1985 &ndash; 1989 medlem i Energi- og industrikomitéen
* 1985 &ndash; 1989 varamedlem i Den utvidede utenriks- og konstitusjonskomitéen

## Referanser




## Eksterne lenker
*
Jens Marcussen

:*Må ikke forveksles med farfaren [[Jens Marcussen (1860–1935)]].*

**Jens Marcussen** (født 20. mai 1926 i Dypvåg i Aust-Agder, død 29. januar 2007 samme sted) var en norsk skipsreder og politiker (FrP) som var stortingsrepresentant i periodene 1981–1985 og 1989–1993. Jens Marcussen var en sterk tilhenger av Milton Friedman og Friedrich Hayek.

## Familie og yrke
Han var sønn av skipsreder Bertrand Marcussen og hustru Maria Tovsen på Østre Askerøy i Dypvåg herred. Farsslekten hadde sterke politiske interesser; faren var varaordfører i Dypvåg, og farfaren Jens Marcussen var ordfører og stortingsmann. Han giftet seg i 1951 med Marta Margarita «Martita» Christophersen. De fikk tre barn.

Han gikk Oslo handelsgymnasium og deretter befalskurs. Han hadde også et opphold i England, hvor han arbeidet som kontorist. Han begynte i 1952 ved farens rederikontor på Askerøy, og overtok rederiet i 1958.

## Politisk arbeid
Marcussen ble første gang innvalgt i Dypvåg kommunestyre på Høyres liste i 1951, og satt frem til kommunesammenslåingen med Tvedestrand og Holt i 1960, deretter som medlem av Tvedestrand kommunestyre og formannskap til 1975. Han var både Tvedestrands ordfører og Aust-Agders fylkesvaraordfører 1968–1971. Marcussen var formann i Dypvåg Høyre og senere i Tvedestrand Høyre; i 1972 ble han formann i Aust-Agder Høyre.

Etter misnøye med nominasjonene i 1975 trakk han seg som fylkesformann i Høyre og meldte overgang til Fremskrittspartiet, hvor han i 1976 ble første viseformann, redaktør i partiavisen *Fremskritt* og sekretær for stortingsgruppen. I 1978 stilte han som formannskandidat i Fremskrittspartiet, men tapte for Carl I. Hagen. Marcussen ble stortingsrepresentant for Rogaland i 1981, og satt i Stortingets landbrukskomité, men ble ikke gjenvalgt i 1985. I perioden 1989–1993 var han tilbake på Stortinget som representant for Aust-Agder, og ledet Stortingets sjøfarts- og fiskerikomité.

Etter tiden på Stortinget satt han i representantskapet for Norges Bank 1994–2001.

## Referanser


## Eksterne lenker
*
Reidar Haaland

**Reidar Haaland** (1919–1945) var fabrikkarbeider, butikkeier, frontkjemper og betjent i Statspolitiet. Han torturerte flere fanger og var den første nordmannen som ble henrettet i det norske landssvikoppgjøret etter andre verdenskrig.

Haaland ble medlem av Nasjonal Samling i desember 1940, men han meldte seg ut av partiet i mai 1941. Et par måneder senere stilte han som frivillig til den nyopprettede Norske Legion. Han tjenestegjorde to år ved Leningradfronten i Sovjetunionen. Etter retur til Norge møtte han Sverre Riisnæs, som tilbød Haaland en stilling i Statspolitiet. I denne stillingen torturerte Haaland minst ni norske fanger. 

Den 9. august 1945 ble Haaland første nordmann som mottok dødsdom under rettsoppgjøret etter krigen. Han ble henrettet ved skyting den 17. august på Akershus festning.

Den strenge dommen mot ham dannet presedens for domsavsigelser i flere senere saker mot norske torturister.

## Referanser


## Eksterne lenker

* «Den hemmelege bestefaren», fra NRK
Slavisk

Ordet **slavisk** kan referere til:
*Slavere, folkegruppe som befolker Sentral-Europa, Øst-Europa og deler av Asia
*Slaviske språk, språket til over 300 millioner mennesker i Øst-Europa, Balkan, Sentral-Europa og nordlige deler av Asia
Richard J.A. Talbert

**Richard John Alexander Talbert** (født 26. april 1947) er en britisk-amerikansk forfatter og professor i historie. Han forsker på oldtiden og antikkens geografi og på oppfattelsen av rom i oldtidens verden ved Middelhavet.

## Liv og virke
Talbert fikk sin utdannelse ved Corpus Christi College ved University of Cambridge, hvor han fikk sin doktorgrad i 1972. Talbert var ansatt i fakultetene ved Queens University, Belfast og McMaster University i Ontario, Canada. Talbert er en ledende forsker på antikkens geografi og området rundt Middelhavet. Talbert er leder av rådet for Ancient World Mapping Center, som er basert ved University of North Carolina, hvor han også er ansatt som professor. Blant hans vitenskapelige arbeider er sammenstillingen av *Barrington Atlas* av den greske og romerske verden (Princeton, 2000), som han ble tildelt Association of American Publishers Award i 2000 for, for beste faglige eller vitenskapelig flerbinds oppslagsverk i humaniora.

## Bibliografi (utvalg)
* 1971: ''Studies on Timoleon and the revival of Greek Sicily from 344 to 317 B.C.'' , Ph.D. dissertation, University of Cambridge. Faculty of Classics
* 1974: ''Timoleon and the Revival of Greek Sicily'', Cambridge.
* 1984: *The Senate of Imperial Rome*, Princeton University Press, ISBN 9780691102382. Omtale i: ''American Journal of Philology'' 108.3 (1987).
* 1984: *The Senate of Imperial Rome*, Princeton University Press, ISBN 0-691-05400-2
* 1985: *Atlas of Classical History, Routledge, London/New York, 1985, ISBN 0-415-03463-9. Som redaktør
* 2004: *The Romans : From Village to Empire*, Oxford University Press, ISBN 0-19-511876-6. Sammen med Mary T. Boatwright og Daniel J. Gargola
* 2006: *A Brief History of the Romans*, Oxford University Press, ISBN 0-19-518714-8. Sammen med Mary T. Boatwright og Daniel J. Gargola
* 2010: *Rome's World: The Peutinger Map Reconsidered*, Cambridge, ISBN 9780521764803; [http://www.cambridge.org/us/talbert/ innholdsfortegnelse online]. Omtale: BMCR [http://bmcr.brynmawr.edu/2012/2012-04-14.html 2012.04.14]; [http://www.unc.edu/awmc/downloads/TLS%2017%20June%202011.pdf TLS] (PDF); *Journal of Roman Archaeology* [http://www.journalofromanarch.com/allreviewsT.html 24.831] ; [https://dhs.stanford.edu/hgis/romes-world-review/ *Elijah Meeks'']  (2011).

## Referanser


## Eksterne lenker
* Ancient World Mapping Center
* Fakultetsomtale
* Listinger i WorldCat
Tore Haugen

**Tore Haugen** (1931–2025) var en norsk jurist og politiker (H). Han var ordfører i Oppegård fra 1969 til 1975, fylkesordfører i Akershus fra 1980 til 1987 samt stortingsrepresentant fra 1989 til 1993.

Etter artium i 1950 og sersjantkurs i infanteriet tok han juridisk embedseksamen i 1958. Han studerte også ved Hague Academy of International Law og University of Illinois College of Law. Han fikk advokatbevilling i 1965. Haugen var dommerfullmektig ved Søre Sunnmøre sorenskriverembede før han i 1961 ble konsulent, senere kontorsjef og underdirektør i Prisdirektoratet i Oslo, hvor han hadde sitt virke til han avgikk med pensjon.

Haugen var ordfører i Oppegård kommune fra 1969 til 1975 og medlem av Akershus fylkesting. Etter at fylkestinget ble direktevalgt i 1975, var Haugen fylkesordfører i Akershus fra 1980 til 1987, deretter medlem av fylkesutvalget til han ble stortingsrepresentant i 1989. Han var også nestleder i Kommunenes Sentralforbund 1988–1989 og var styreformann i NSB og i Stor-Oslo Lokaltrafikk/Ruter.

Han var stortingsrepresentant fra Akershus 1989-1993 hvor han var medlem av samferdselskomiteen, deretter medlem av kommunal- og miljøvernkomiteen. Han var riksrevisor 1994-2002 og leder av Oslofjordens Friluftsråd  hvor han i 2005 ble utnevnt ti æresmedlem. 

Han var sønn av lærerne Hellik Haugen og Olga Sofie Sørum, som underviste ved Rom skole i Askim.

## Referanser


## Eksterne lenker
* 
*
Erling August Thomle

**Erling August Thomle** (født 16. juni 1904 i Oslo, død 30. mars 1979) var en norsk teolog som var prost i Ringerike prosti i perioden 1957&ndash;1974, sogneprest i Hole prestegjeld, som da også omfattet Tyristrand kirkesogn, perioden 1948&ndash;1974.

Erling Thomle var egentlig utdannet offiser, men ble i stedet prest. Han kom til Hole fra Vålerenga kirke i Oslo der han var hjelpeprest 1934-1948, før det hadde han vært i Trysil og i Uranienborg kirke. I Hole var han blant annet formann i skolestyret, og han var sterkt delaktig i gjenreisningen av både Hole kirke og Tyribo aldershjem.

Thomle ble ved årsskiftet 1944/1945 arrestert av tyskerne (fordi han nektet å forrette ved en hirdbegravelse), og satt på Grini fangeleir til krigens slutt.

Han ble født i Kristiania i 16. juni 1904 og tok teologisk embetseksamen i 1930. Thomle døde i 1979.
## Referanser
Victor Mature

**Victor Mature** (født **Vittore Maturi**, 1913–1999) var en italiensk-amerikansk skuespiller. Han har fått en stjerne på Hollywood Walk of Fame.

## Filmografi (utvalg)
* 1954 – *[[Gladiatorene]]*
* 1954 – *[[Egypteren Sinuhe (film)|Egypteren Sinuhe]]*

## Referanser


## Eksterne lenker
*
Howard Keel

**Howard Keel** (født **Harold Clifford Keel** 13. april 1919 i Gillespie i Illinois, død 7. november 2004 i Palm Desert i California) var en amerikansk skuespiller og musicalartist.

Howard Keel forteller selv at han hadde en forferdelig dårlig, "rotten", barndom med en brutal far og en meget religiøs og streng mor. Han karakteriserer seg selv som en ondsinnet opprører med et skrekkelig temperament. Han flyttet til Los Angeles i 20-årsalderen og begynteå å ta sangundervisning. På denne tiden turnerte mange teatergrupper rundt i USA med musikalen *Oklahoma!* og Keel fikk rollen som Curly i en av disse gruppene. Dette førte til at han fikk rollen da stykket skulle settes opp i London.

Han hadde bare spilt i en film da MGM ga ham rollen som Frank Butler da *Annie Get Your Gun*. Judy Garland skulle spille Annie, men hun ble etter kort tid byttet ut med Betty Hutton. Filmen ble en stor suksess. I 1951 spilte han sammen med Kathryn Grayson og Ava Gardner i en meget populær og vellykket nyinnspilling av Jerome Kern og Oscar Hammerstein II's *Show Boat*. I 1953 laget Warner, med stor suksess, western-musicalen *Calamity Jane* med Doris Day og Howard Keel. Etter *Seven Brides For Seven Brothers* som var Keels egen favoritt, gikk musikaltiden mot en slutt og dermed også Keels karriere. Han begynte å reise på turneer og han spilte i noen westernfilmer, blant annet *The War Wagon* med John Wayne og Kirk Douglas.

I 1981, Keel var da 64 år gammel, fikk han rollen som han vel i dag er mest kjent for i Norge: *Clayton Farlow* i TV-serien *[[Dallas (TV-serie)|Dallas]]*. Han fortalte selv at rollen forandret livet hans totalt; plutselig var han igjen stjerne, og nå meget større enn noen gang. Han spilte i denne TV-serien helt til serien ble avsluttet i mai 1991. 

Etter at hans popularitet fikk den kraftige oppturen på grunn av TV-serien, begynte han også å gi ut egne album med blant annet musikalsanger.

Howard Keel var gift tre ganger, men gjennom hele sin karriere holdt han fast ved at hans privatliv var hans privatliv.   
Han har fått en stjerne på Hollywood Walk of Fame.

## Filmografi (i utvalg)

* Dallas (tv-serie, 1981-1991)
* The War Wagon (1967)
* The Day of the Triffids (1962) 
* Jupiter's Darling (1955)
* Kismet (1955)
* Seven Brides For Seven Brothers (1954)
* Rose Marie (1954)
* Kiss Me Kate (1953)
* Calamity Jane (1953)
* Show Boat (1951)
* Pagan Love Song (1951)
* Annie Get Your Gun (1950)

## Referanser


## Eksterne lenker
*
Oluf Ludvig Jenssen

**Oluf Ludvig Jenssen** (født 29. juli 1886 i Vikna, død 29. juli 1975 på Norderhov) var en norsk luthersk prest og ordfører (H).

Oluf Jenssen ble cand.theol. i 1911 og ble utnevnt til sogneprest i Karasjok fra 1913, der han var ordfører i perioden 1920–1922. Han var sogneprest i Grong 1922–1939 og prost i Namdal prosti fra 1929.

I 1924 ble det organisert en forening for Høyre og Frisinnede Venstre i Grong med Jenssen som formann. Ved stortingsvalget 1936 stilte han som Høyres tredjekandidat i Nord-Trøndelag.

Han var prost i Ringerike prosti 1939–1956 og sogneprest i Norderhov kirke i samme periode.

Jenssen var svært sentral i forbindelse med den store restaureringen av Norderhov kirke i 1953–1956. Ringerikesdikteren Elling M. Solheim (1905–1971) skrev og tilegnet derfor diktet «Ringeriksdomen» til Jenssens ære.

Oluf Ludvig Jenssen ble utnevnt til ridder av Finlands hvite roses orden.

## Referanser
Otto Christian Christophersen

**Otto Christian Christophersen** (født 16. mars 1867 i Kristiania, død 30. august 1928 i Hønefoss) var prost i Ringerike prosti i 1926&ndash;1927. 

## Liv og virke
### Bakgrunn
Otto Christian Christophersen var sønn av sogneprest Carl Bertrand Christophersen (født 2. september 1830, død 30. januar 1889) og Johanne Ditlovna Hald (født 12. juli 1832, død 15. februar 1909). Faren var prest i Ådal, og der tilbragte han mange av sine ungdomsår. Han ble gift 3. november 1892 i Hval kirke i Ådal, med Ragna Lie (født 26. april 1870 i Hønefoss). Hun var datter av overrettssakfører Thorvald Lie (født 24. oktober 1836, død 12. oktober 1911) og Julie Rønnerud (født 28. desember 1840, død 23. oktober 1917).
### Prest
Christophersen ble student i 1885, cand.theol. i 1890 og tok praktikum i 1891. Han ble personellkapellan i Ullensvang i 1892 og bruksemissær ved brukene fra Hønefoss til Hen i 1894. Han ble deretter konstituert residerende kapellan i Norderhov i 1896 og tredjeprest i Norderhov i 1900. Han var sogneprest i Hønefoss kirke fra 1913 til han døde i 1928, der han ble den første sognepresten i det nyopprettede Hønefoss prestegjeld.

Han ble religionslærer ved Hønefoss middelskole i 1896-1913. Han var senere religionslærer ved gymnaset i Ringerike høyere skole i 1920-1922 og 1925-1928.
### Politiker
Christophersen var medlem av bystyret i Hønefoss, bl.a. 1914-1916. Han var også medlem av formannskapet, samt skolestyret i Hønefoss. Han var medlem i styrene i fattigpleien, Hønefoss barnehjem, Norderhov/Hønefoss barnehjem og Hønefoss gamlehjem.

I 1920 skrev Christophersen sitt testamente, hvor han skjenket 20 000 kroner til et legat hvor rentene skulle brukes til opphold i Tyskland, Frankrike eller England for ungdom fra Hønefoss by. Midler fra legatet skulle ikke tildeles noen før Christophersens enke Ragna døde. Den første tildelingen skjedde derfor først i 1947, til filologen Einar Gandrud. Senere tildelinger gikk bl.a. til zoologen Kåre Elgmork, kunstneren Per Christiansen  og sangeren Per Vollestad. Legatet ble opphevet av Stiftelsestilsynet i 2008.

## Kilder
* Norges geistlighet og andre teologiske kandidater i fast stilling i 1925, side 68-69
* Tverran, Frank: Otto Christian Christophersen (1867-1928), i Heftet Ringerike 2013 , side 14-15
* Lien, Ragnvald: Prost Christophersens skolelegat, i Heftet Ringerike 2009 , side 60-65
* Den høyere skolen i Hønefoss 1884-1984, side 69
* Hønefoss. Byens historie 1814-1914
Steinar Maribo

**Steinar Maribo** (født 22. januar&nbsp;1942 i Åsnes i Hedmark) er en norsk politiker (FrP). Han ble innvalgt på Stortinget fra Buskerud i 1989.

Maribo var varaordfører i Røyken fra 1987 til 1989.

## Stortingskomitéer
* 1989–1993 sekretær i Forbruker- og administrasjonskomitéen
* 1989–1993 varamedlem i Kontrollkomitéen
* 1989–1993 medlem i Finanskomitéen
* 1989–1993 varamedlem i Valgkomitéen

## Eksterne lenker
*
Trond Jensrud

**Trond Jensrud** (født 2. september&nbsp;1968 i Ringerike i Buskerud) er en norsk politiker (Ap). 

Han ble innvalgt på Stortinget fra Buskerud i 1989. Han var da tidenes yngste stortingsrepresentant (han var 21 år og 9 dager gammel). Han var generalsekretær i AUF 1996–1998 og partisekretær i Oslo Arbeiderparti 1998–2002. 

Jensrud ble innvalgt i Oslo bystyre i 2003. I perioden 2007–2011 var han nestleder i bystyrets finanskomite. 

Han har vært gift med tidligere stortingsrepresentant Gunn Karin Gjul fra Arbeiderpartiet.

Fra mai 2022 er han avdelingsleder i Politikk- og samfunnsavdelingen i Fagforbundet.

## Stortingskomitéer
* 1989 &ndash; 1993 varamedlem i Valgkomitéen
* 1989 &ndash; 1993 medlem i Kirke- og undervisningskomitéen

## Eksterne lenker
*
Oddrunn Pettersen

**Oddrunn Kristine Helene Pettersen** (1937–2002) var en norsk politiker (Ap) og lærer. Hun var stortingsrepresentant fra Finnmark i fire perioder fra 1977 til 1993. Hun var fiskeriminister 1990–1992 og forbruker- og administrasjonsminister i 1989.

Pettersen var ordfører i Berlevåg i 1975&ndash;1977. I det sivile liv var hun lærer og skolestyrer ved Berlevåg skole fra 1958. Etter stortingstiden var hun leder av Barentssekretariatet fra 1993.

* 28. april&nbsp;1989&ndash;16. oktober&nbsp;1989 Statsråd Forbruker- og administrasjonsdepartementet
* 3. november&nbsp;1990&ndash;4. september&nbsp;1992 Statsråd Fiskeridepartementet

* 1989&ndash;1993 medlem i Utenriks- og konstitusjonskomitéen
* 1989&ndash;1993 medlem i Den utvidede utenriks- og konstitusjonskomitéen
* 1989&ndash;1993 sekretær i Sjøfarts- og fiskerikomitéen
* 1985&ndash;1989 leder i Samferdselskomitéen
* 1985&ndash;1989 medlem i Den utvidede utenriks- og konstitusjonskomitéen
* 1985&ndash;1989 medlem i Valgkomitéen
* 1981&ndash;1985 medlem i Kommunal- og miljøvernkomitéen
* 1981&ndash;1985 medlem i Valgkomitéen
* 1977&ndash;1981 varamedlem i Valgkomitéen
* 1977&ndash;1981 formann i Kommunal- og miljøvernkomitéen
* 1977&ndash;1981 medlem i Samferdselskomitéen

## Eksterne lenker
* 
*
Aldamir

**Aldamir** er en figur fra J.R.R. Tolkiens fiktive verden Midgard. Han var den 23. kongen av landet Gondor (siden Castamir blir regnet som den 22. til tross for at han ranet til seg tronen). 

Han var den andre sønnen til Kong Eldacar av Gondor og etterfulgte sin far som konge av Gondor i år 1490 i det tredje tidevervet fordi hans eldre bror Ornendil ble drept av Castamir.

Hans femti år lange regjeringstid ble merket med konstante krigsferder mot Korsarene fra Umbar (blant dem var sønnene til Castamir) og Haradrim.

I T.T. 1540 ble Aldamir drept og han ble etterfulgt av sin sønn Vinyarion (som senere tok navnet Hyarmendacil II).
Glenn Jacobs

**Glenn Thomas Jacobs** (født 1967), også kjent under bryternavnet **Kane**, er en amerikansk fribryter signert med World Wrestling Entertainments *[[SmackDown!]]*. Kane ble skadet av Mark Henry 5. august 2011, som skadet beinet hans med en stålstol, men etter noen måneder var han tilbake igjen. 

## Tidlig wrestling-karriere
Før Jacobs kom til United States Wrestling Association var han fribryter i Japan, Puerto Rico og Missouri. Han debuterte i USWA som **The Christmas Creature**, men var bedre kjent som **Doomsday**.
I Smoky Mountain Wrestling var Jacobs kjent som **Unabomb**. Han og Al Snow vant SMW Tag Team Championship-titlene 7. april 1995.
Etter at han returnerte fra SMW og WWF kom han tilbake til USWA i 1997 og slo Spellbinder og ble USWA Southern Heavyweight Champion.

## World Wrestling Entertainment
Kane debuterte i World Wrestling Federation på Survivor Series i 1993 som **The Black Knight**.
I 1995 var han Jerry «The King» Lawlers onde tannlege, **Dr. Isaac Yankem DDS**.
Han var fremstilt som en falsk Diesel sammen med en falsk Razor Ramon i 1996, og de ble kalt «the fake Outsiders».
Han debuterte som **Kane** 5. oktober 1997 på In Your House: Badd Blood hvor han hjalp Shawn Michaels å vinne over Undertaker (Kanes «halvbror»(Kayfabe)) i en Hell in a Cell-kamp ved å gi ham en Tombstone Piledriver. Kane vant en 24-man battle royal på WrestleMania 24, slik at han fikk en tittelkamp mot ECW-mester Chavo Guerrero jr.. Kane vant kampen på 8 sekunder og ble ny ECW-mester.

## Titler
* **[[Smoky Mountain Wrestling]]**
** SMW Tag Team Championship

* **[[United States Wrestling Association]]**
** USWA Southern Heavyweight Championship

* **[[World Wrestling Entertainment]]**
** WWE Tag Team Championship x1
** World Tag Team Championship ×9
** WWF Hardcore Championship
** WWF Intercontinental Championship ×2
** WCW World Tag Team Championship
** World Heavyweight Championship
** ECW Champion
** Intercontentalin Champion

## Skuespillerkarriere
Kane spilte hovedrollen som «Jacob Goodnight» i WWE-lanseringen *[[See No Evil]]*. Filmen hadde premiere i USA 19. mai 2006.

## Referanser


## Eksterne lenker
* 
* 
* 
* WWE-profil
Anders Aune

**Anders John Aune** (født 1. mai&nbsp;1923 i Stjørna, Sør-Trøndelag, død 13. november&nbsp;2011) var en norsk politiker som representerte Ap og senere Framtid for Finnmark («Aune-lista»).

## Liv og virke
Anders Aune var sønn av herredskasserer Andreas Aune (1885–1976) og Josefa Dragland (1897–1988). Han ble utdannet fra landbruksskole (1939) og avla i 1943 studenteksamen. Fra 1943 til 1945 satt han i tysk fangenskap. Etter frigjøringen fullførte Aune studiene i rettsvitenskap og ble cand.jur. i 1948. 

Etter avlagt embetseksamen arbeidet Aune først som sekretær i Prisdirektoratet (1949–1950) før han i 1950 ble fylkesfullmektig i Finnmark. I 1954 ble han sykehusdirektør i fylket. Deretter var han fylkeskontorsjef i Finnmark 1959–1963 og 1967–1969. Aune ble i 1963 konstituert fylkesmann, et embete han innehadde til 1965. Fra 1966 til 1967 var han underdirektør ved Direktoratet for jakt, viltstell og ferskvannsfiske. Aune var fylkesmann i Finnmark fra 1974 til 1989.

## Politikk
Anders Aune var varaordfører i Vadsø i 1951&ndash;1952 (Ap) og ordfører i 1953&ndash;1955 og 1955&ndash;1959.

Aune ble innvalgt på Stortinget fra Finnmark i 1969 for Arbeiderpartiet. Han satt som representant for Arbeiderpartiet i én periode fram til 1973. I 1989 meldte han seg ut av Arbeiderpartiet og stilte til valg for Framtid for Finnmark, som også ble kalt *Aune-lista*. Han var listens eneste representant på Stortinget fra 1989 til 1993. 
 
;Stortingskomitéer 
* 1989&ndash;1993 medlem i Den forberedende fullmaktskomitéen
* 1989&ndash;1993 medlem i Finanskomitéen
* 1989&ndash;1993 medlem i Fullmaktskomitéen
* 1969&ndash;1973 medlem i Den forberedende fullmaktskomitéen
* 1969&ndash;1973 medlem i Fullmaktskomitéen
* 1969&ndash;1973 varamedlem i Den utvidede utenriks- og konstitusjonskomitéen
* 1969&ndash;1973 medlem i Finanskomitéen
* 1969&ndash;1973 medlem i Kommunalkomitéen

## Utmerkelser
Aune ble i 1985 utnevnt til kommandør av St. Olavs Orden. Han ble samme år tildelt Finlands hvite roses orden.
I 2008 ble det reist en byste av Anders Aune foran rådhuset i Vadsø.
## Referanser


## Eksterne lenker
*
Kjell Borgen

**Kjell Borgen** (1939–1996) var en norsk Ap-politiker som var ordfører i Rendalen 1967–1977, stortingsrepresentant 1977–1993, statsråd i to regjeringer 1988–1992 og fylkesmann i Hedmark 1993–1996. 

Han ble innvalgt på Stortinget fra Hedmark i 1977. 

Borgen var utdannet lærer fra Elverum lærerhøgskole 1960-1962 og kom til Rendalen som lærer i 1962. 
Han kom inn i kommunestyret i 1965 og var ordfører i Rendalen 1967–1977. Borgen var fylkesvaraordfører i Hedmark i 1974–1975, og leder i Hedmark Arbeiderparti 1976–1990. Etter to runder som statsråd var han parlamentarisk leder for Arbeiderpartiets stortingsgruppe 1992–1993. Han var fylkesmann i Hedmark fra 1993 til sin død i 1996. 
 
## Regjering
* 9. mai&nbsp;1986&ndash;13. juni&nbsp;1988 Statsråd Samferdselsdepartementet
* 13. juni&nbsp;1988&ndash;16. oktober&nbsp;1989 Statsråd Kommunal- og arbeidsdepartementet
* 3. november&nbsp;1990&ndash;4. september&nbsp;1992 Statsråd Kommunaldepartementet

## Eksterne lenker
* 
*